open-index/open-wikipedia-markdown huggingface dataset:
Baseballin Euroopan-mestaruuskilpailujen B-sarja 2002

Vuonna 2002 Baseballin Euroopan mestaruuskilpailujen B-sarja pelattiin kahdessa erillisessä ryhmässä. Pelipaikkoina olivat Alby ja Skarpnäck Ruotsissa, jossa pelattiin 30. heinäkuuta - 3. elokuuta. Turnauksen voitti isäntäjoukkue Ruotsi, joka nousi Euroopan-mestaruuskilpailujen A-sarjaan kaudeksi 2003. Toisessa ryhmässä, joka pelattiin Szentendressä, Unkarissa, voittajaksi selvisi Kreikka.

Suomen joukkueessa, joka jäi ryhmässään kahdeksanneksi, pelasi myös pesäpalloilijana paremmin tunnettu Toni Kohonen.

## Ryhmä 1

### Lohko A

### Lohko B

### Pudotuspelit

* Sijat 5 ja 6:  -  0-11
* Sijat 7 ja 8:  -  Suomi 14-10

## Ryhmä 2

### Lohko A

### Lohko B

### Pudotuspelit

* Sijat 5 ja 6:  -  10-12
* Sijat 7 ja 8:  -  7-14

## Lähteet

* www.beisbolas.lt
* Suomen baseballmaajoukkueen turnaukset 
* Kreikan baseball historiaa 
* Ta Matia Oct 02 - Wellington Olympic AFC 
* ARTICLES BY DATE By Frank Carroll, Sentinel Staff Writer, August 2, 2002 
* Grand Slam stats & news by Marco Stoovelaar
* Tulokset

### Viitteet
Harald Strøm

**Harald Aleksander Strøm** (14. lokakuuta 1897 Horten – 25. joulukuuta 1977 Borre) oli norjalainen pikaluistelija ja jalkapalloilija. Hän voitti yleisluistelun maailmanmestaruuden vuonna 1922 ja Euroopan-mestaruuden 1923. Strøm kilpaili vuoden 1924 talviolympialaisissa Chamonix’ssa, jossa hän toimi maansa lipunkantajana avajaisseremoniassa.

Strøm pelasi myös jalkapalloa Ørn Horten -seurassa ja voitti Norjan mestaruuden kahdesti, vuosina 1920 ja 1927. Norjan jalkapallomaajoukkueessa Strøm pelasi 16 A-maaottelua. Vuonna 1921 hänelle myönnettiin Egebergs Ærespris -palkinto.

## Lähteet
Pedro Pasculli

**Pedro Pasculli** (s. 17. toukokuuta 1960 Santa Fe, Argentiina) on argentiinalainen jalkapalloilija ja jalkapallovalmentaja. Pelaajaurallaan hän oli pelipaikaltaan hyökkääjä. Hän voitti maailmanmestaruuden 1986. Pasculli edusti pelaajaurallaan argentiinalaisia Colónia, Argentinos Juniorsia ja Newell's Old Boysia, italialaisia Lecceä, Casertanaa ja Brindisiä, japanilaista Shizuokaa ja indonesialaista Pelita Jayaa. Pelaajauran jälkeen hän on valmentanut Ugandan maajoukkuetta ja albanialaista Dinamo Tiranaa.

## Lähteet
Eilert Bøhm

**Eilert Steensrud Bøhm** (17. heinäkuuta 1900 Moss – 1. helmikuuta 1982 Moss) oli norjalainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan systeemin joukkuekilpailussa.

## Lähteet
Wenche-Lin Hess

**Wenche-Lin Mobergslien Hess** (s. 28. maaliskuuta 1975 Horten) on norjalainen entinen jousiampuja. Hän jäi naisten yksilökilpailussa vuoden 1996 kesäolympialaisissa Atlantassa 17. ja vuoden 2000 kesäolympialaisissa Sydneyssä 57. sijalle. Hän on voittanut Norjassa kansallisen mestaruuden vuosina 1993–1995 ja 1997.

## Lähteet
Trygve Bøyesen

**Trygve Carlsen Bøyesen** (15. helmikuuta 1886 Skien – 27. heinäkuuta 1963 Skien) oli norjalainen voimistelija. Hän kilpaili ensi kertaa olympialaisissa vuoden 1908 kisoissa Lontoossa ja oli siellä mukana saamassa hopeaa joukkuekilpailussa. Vuoden 1912 kesäolympialaisissa Tukholmassa Bøyesen sai joukkueineen pronssia ruotsalaisessa järjestelmässä ja vuoden 1920 kesäolympialaisissa Antwerpenissä hopeaa vapaassa järjestelmässä.

## Lähteet
Lisäkiveskysta

**Lisäkiveskysta** eli **spermatoseele** on yleisin kystinen vaiva, jota tavataan kiveksissä. Sitä tavataan jopa 10–30&nbsp;prosentilla miehistä. Se syntyy todennäköisesti siementiehyiden tukosten seurauksena. Kystanesteestä on useimmiten löydettävissä siittiöitä. Ikääntymisen aiheuttaman degeneraation sekä lisäkivestulehdusten ja -traumojen on epäilty lisäävän kystien muodostumisen riskiä.

Yleensä kystat ovat pieniä ja oireettomia. Ne sijaitsevat tavallisesti lisäkiveksen pään alueella ja voivat olla monilokeroisia. Tutkimuksiin potilaat hakeutuvat resistenssin, kivun tai epämiellyttävän tunteen vuoksi. Kysta on tuolloin yleensä tunnettavissa pehmeähkönä resistenssinä kiveksen yläpuolella tai yläosan takana, ja se voi aristaa tunnustelua. Kysta läpäisee valoa. Jos diagnoosi em. tutkimusten jälkeen on epävarma, on syytä tehdä kaikukuvaus, joka yleensä varmistaa diagnoosin. Hyvin suuren, kivespussin täyttävän kystan erottaminen hydroseelestä voi olla vaikeaa kaikukuvauksellakin. Lopullinen diagnoosi selviää monesti vasta leikkaushoidon yhteydessä.

Pieni, oireeton kysta ei vaadi hoitoa. Oireiset hoidetaan yleisimmin leikkauksella. Toimenpide on pieni ja tehdään yleensä päiväkirurgisesti selkäydinpuudutuksessa. Näin hoidettuna kysta ja siitä aiheutuva kipu paranevat yli 90&nbsp;prosentilla potilaista. Komplikaatioita, kuten leikkausalueen verenvuotoa ja jälki-infektioita, esiintyy paljon, jopa 10&nbsp;prosentilla leikatuista. Kysta voidaan hoitaa myös polikliinisesti kuivauksella samaan tapaan kuin hydroseele. Vaikka tulosten on yleensä arvioitu olevan hydroseelen hoitoon verrattuna hieman huonompia, kysta kuitenkin häviää tai pienenee 60–90&nbsp;prosentilla hoidetuista, ja hoitoon tyytyväisten potilaiden osuus on suunnilleen samaa luokkaa. Hoito voidaan tarvittaessa uusia. Mahdollisesti kysta sinänsä mutta myös sen leikkaus- tai kuivatushoito voivat vaurioittaa lisäkivestä ja siten huonontaa hedelmällisyyttä, mikä tulee huomioida nuoria miehiä hoidettaessa.

## Lähteet

## Aiheesta muualla

* Kivespussin resistenssit aikuisilla www.duodecimlehti.fi
Protyre Formula Renault Championship

**Protyre Formula Renault Championship** (aiemmin nimellä **Formula Renault BARC Championship**) oli brittiläinen autourheilusarja. Sarjan järjesti vuodesta 1995 lähtien British Automobile Racing Club. Sarjassa ajettiin Tatuusin valmistamilla autoilla, Renaultin moottoreilla ja Michelinin renkailla. Sarjassa jaettiin pisteitä 20 parhaalle kuljettajalle järjestyksessä 32, 28, 25, 22, 20, 18, 16, 14, 12, 11, 10, 9, 8, 7, 6, 5, 4, 3, 2 ja 1. Lisäksi kilpailun nopeimmasta kierroksesta sai kaksi lisäpistettä. Sarjasta tuli ainoa Britanniassa ajettava Formula Renault-sarja, kun Formula Renault UK lopetti toimintansa vuoden 2011 jälkeen.

Vuosi 2014 jäi sarjan viimeiseksi kaudeksi.

## Protyre Formula Renault-sarjan mestaruudet

## Formula Renault BARC-sarjan mestaruudet

## Lähteet

## Aiheesta muualla
* BARC Formula Renault official website website by Renault Sport UK
* BARC Formula Renault official website  website by BARC
Karhusuo (Säkylä)

**Karhusuo** on Säkylän kunnassa sijaitseva kyläkeskus. Se sijaitsee seitsemän kilometrin päässä keskustaajamasta, ja siellä oli ennen alun perin vuonna 1986 perustettu kyläyhdistys.

Karhusuolla sijaitsee myös vuonna 1913 rakennettu Karhusuon koulu, jossa koulutoiminta lopetettiin kesäkuussa 2011 ja koko koulu lakkautettiin virallisesti seuraavan syksyn aikana. 

Karhusuon oma kyläyhdistys on lakkautettu ja se kuuluu nykyään Lännen kyläyhdistykseen Luvalahden ja Iso-Vimman kanssa.

## Lähteet
Roberto Azevêdo

**Roberto Carvalho de Azevêdo** (s. 3. lokakuuta 1957) on brasilialainen diplomaatti. Hän on toiminut maansa edustajana Maailman kauppajärjestössä (WTO) vuodesta 2008, ja toukokuussa 2013 hänet valittiin järjestön pääjohtajaksi Pascal Lamyn seuraajaksi 1. syyskuuta 2013 alkaen.

## Lähteet
Confide in Me: The Irresistible Kylie

**Confide in Me: The Irresistible Kylie** on Kylie Minoguen kokoelmalevy julkaistiin 16. heinäkuuta 2007 Britanniassa. Albumi sisältää kaikki kappaleet albumeja *[[Kylie Minogue (albumi)|Kylie Minogue]]* (1994) ja *[[Impossible Princess]]* (1997), sekä harvinaisia ​​kappaleita ja B-puolia.

## Kappaleet

## Lähteet

## Aiheesta muualla
*Kylie Minoguen virallinen sivusto
Klooriasetyylikloridi

**Klooriasetyylikloridi** (C2H2Cl2O) on kloorietikkahaposta johdettu happokloridi. Yhdistettä käytetään orgaanisessa synteesissä valmistettaessa muita yhdisteitä.

## Ominaisuudet
Klooriasetyylikloridi on huoneenlämpötilassa väritöntä ja voimakkaan pistävänhajuista nestettä. Se liukenee orgaanisiin liuottimiin, kuteen bentseenin, asetoniin ja dietyylieetteriin. Vedessä se hajoaa muodostaen kloorietikkahappoa ja vetykloridia. Alkoholien kanssa se reagoi muodostaen estereitä.

## Valmistus ja käyttö
Klooriasetyylikloridia valmistetaan klooraamalla kloorietikkahappoa. Klooraavina reagensseina voidaan käyttää fosforyylikloridia, fosforitrikloridia, sulfuryylikloridia tai fosgeenia. Muita tapoja valmistaa yhdistettä ovat 1,1-dikloorieteenin hapetus, keteenin klooraus tai asetyylikloridin klooraus.

Klooriasetyylikloridia käytetään orgaanisen kemian synteeseissä. Siitä valmistetaan muun muassa klooriasetamidipohjaisia rikkaruohomyrkkyjä, kuten alaklooria, lääkkeitä kuten diatsepaamia ja adrenaliinia, kloorietikkahapon estereitä, kloorietikkahappoanhydridiä ja fenasyylikloridia.
:

## Lähteet

## Aiheesta muualla
*
Jari Hanska

**Jari Hanska** (s. 29. huhtikuuta 1983 Porvoo) on suomalainen käsikirjoittaja, toimittaja ja näyttelijä. Hän on työskennellyt lokakuusta 2021 *[[Iltalehti|Iltalehden]]* politiikan ja talouden toimittajana. 

Hanska on koulutukseltaan valtiotieteiden maisteri Helsingin yliopistosta pääaineenaan poliittinen historia. Hän toiminut Viestintätoimisto Pohjoisrannassa ja *[[Voima (lehti)|Voima]]*-lehden määräaikaisena vastaavana päätoimittajana. Hän on kirjoittanut myös *[[Suomen Kuvalehti|Suomen Kuvalehteen]]*, *[[Seura]]an* ja *[[Image (lehti)|Imageen]]*. Hanska on käsikirjoittanut Ryhmäteatteriin *Eduskunta-trilogian* Susanna Kuparisen kanssa.

Lokakuussa 2015 valtiovarainministeriön viestintäjohtaja Liinu Lehto kielsi freelancetoimittajana työskennelleeltä Hanskalta pääsyn ministeriön järjestämään hallintarekisteriä koskevaan tilaisuuteen. Taustalla oli se, että Hanska oli siteerannut *Eduskunta I* -näytelmässä valtiovarainministeriön virkamiehiä. Julkisen sanan neuvoston puheenjohtaja Risto Uimosen mukaan perusteet kiellolle eivät olleet asiallisia, sillä näytelmiin ei sovelleta journalistin ohjeita. Hän totesi kuitenkin, että tiedotustilaisuuksien järjestäjillä on oikeus valikoida, keitä he niihin kutsuvat ja päästävät. Kielto sai julkisuutta ja päätös peruttiin myöhemmin. Hanska kanteli asiasta oikeusasiamiehelle, jonka mukaan viestintäjohtaja käyttäytyi sopimattomasti leimatessaan Hanskan toiminnan journalistin ohjeiden vastaiseksi.

## Lähteet

## Aiheesta muualla
* 
* Tekijänä: Jari Hanska Yle Areena. 13.10.2014.
Baseballin Euroopan-mestaruuskilpailujen B-sarja 2004

Vuonna 2004 Baseballin Euroopan-mestaruuskilpailujen B-sarja pelattiin kahtena erillisenä turnauksena. 

## Ryhmä 1
Rybnik ja Zory, Puola
### Lohko A

### Lohko B

### Pudotuspelit

* Sijat 5 ja 6:  -  3-4
* Sijat 7-9:

1 Alkulohkon keskinäinen ottelu laskettu mukaan.

## Ryhmä 2
Regensburg, Saksa

### Lohko A

### Lohko B

### Pudotuspelit

* Sijat 5 ja 6:  Suomi -  2-16
* Sijat 7-9: 

1 Alkulohkon keskinäinen ottelu laskettu mukaan.

## Lähteet

* www.beisbolas.lt
* Suomen baseballmaajoukkueen turnaukset 
* BOSTON IRISH:Irlanti-Serbia ja Montenegro
* BOSTON IRISH:Irlanti-Suomi
* BOSTON IRISH:Irlanti-Serbia ja Montenegro - pronssiottelu
* Saksan joukkue ja ottelut 2004
* Irlanti 2004 ja 2006 
* Israel 
* Tuloksia
* saksankielinen sivusto kisoista
Reposaaren kalasatama

**Reposaaren kalasatama** on Porin Reposaaressa sijaitseva kalastussatama. Se on Suomen suurin kalasatama ja koko Pohjanlahden suurin silakanpurkusatama, joka Maa- ja metsätalousministeriön luokituksessa on yksi maan kuudesta keskuskalasatamasta. Kalasatama perustettiin vuonna 1967 kymmenisen vuotta aikaisemmin toimintansa lopettaneen Reposaaren sataman alueelle. 
 
Reposaaren kalasatamaan johtaa 3,9 metrin syvyinen väylä ja se on avoinna ympäri vuoden. Kesäaikaan Reposaarta pitää kotisatamanaan noin 20 kalastusalusta. Talvisin niiden määrä lähes kaksinkertaistuu, kun Perämeren aikaisen jäätymisen vuoksi osa siellä toimivista aluksista siirtyy Reposaareen. Leudoimpina jäätalvina Reposaaren kalasatama saattaa pysyä sulana koko talven. Laituritilaa aallonmurtajien suojaamassa satamassa on yhteensä 220 metriä. Lisäksi Reposaaren kalastamasta löytyy muun muassa jääasema, silakan imupurkain, varastoja kalan säilytystä varten sekä troolareille tarkoitettu telakka.

Vuonna 2001 Reposaaren kalasatamaan valmistui osittain EU:n rahoittama kalaravintola Merimesta. Ympärivuotisesti avoinna olevan ravintolan yhteydessä on lisäksi kalan käsittely- ja myyntitiloja. Kalaravintolan myötä Reposaaren kalasatamasta on kehittynyt myös matkailukohde. 

## Lähteet
*Kalasatamaselvitys 2001

### Viitteet

## Aiheesta muualla
*Kalaravintola Merimestan kotisivut
Elma Finne

**Elma Maria Finne** (o. s. *Ingo*; 5. toukokuuta 1907 Kruunupyy – 17. joulukuuta 1977 Helsinki) oli suomalainen ruotsin kielellä kirjoittanut uskonnollinen kirjailija.

Finnen vanhemmat olivat Herman ja Hilda Ingo. Hän oli naimisissa kirkkoherra, rovasti Fingal Eugén Finnen (1904–1982) kanssa. 

Elma Finne julkaisi kaksi uskonnolista runokokoelmaa.

## Teoksia
* *Nära jord och himmel*. Förbundet för svenskt församlingsarbete i Finland, Helsingfors 1970
* *Tillförsikt *. Förbundet för svenskt församlingsarbete i Finland, Helsingfors 1973

## Lähteet
* 
* Svenskösterbottniska författare : Elma Finne (1907–1977) 
* Geni.com : Elma Maria Finne (Ingo) (1907 - 1977)
Southern Culture on the Skids

**Southern Culture on the Skids** (myös **SCOTS**) on yhdysvaltalainen rock-yhtye, joka perustettiin vuonna 1983. Yhtyeen nykyiset jäsenet ovat Rick Miller, Dave Hartman ja Mary Huff. Yhtyeen musiikissa on vaikutteita rockabillystä, surf rockista, countrysta ja R&B-tyylistä, jossa on punk-vivahteita. 

Southern Culture on the Skidsin sanoitukset käsittelevät yleensä tanssimista, seksiä ja paistettua kanaa. Yhtye on tunnettu live-esiitymisistään, jossa yleisön päälle heitetään banaanivanukasta ja paistettua kanaa.

## Jäsenet
### Nykyiset
* Rick Miller (laulu, sähkökitara)
* Dave Hartman (perkussiot, rummut)
* Mary Huff (laulu, bassokitara)

### Entiset
* Stan Lewis
* Leslie Land
* Chip Shelby
* Chris Bess
* Tim Barnes

## Diskografia
### Albumit
Lisäkivestulehdus

**Lisäkivestulehdus** eli **epididymiitti** on lisäkiveksen tyypillisin sairaus. Tavallisimmat aiheuttajat ovat virtsateiden bakteerit ja klamydia nuorilla miehillä. Lisäkivestulehduksessa kivespussi voi olla turvonnut, punainen ja kosketusarka ja lisäkives kipeä, lisäksi voi olla kuumetta. Se on yleisin nuorilla seksuaalisesti aktiivisilla miehillä.

Yleensä lisäkivestulehduksen syynä on klamydia- tai tippuritartunta. Lapsilla ja vanhemmilla miehillä sairaus on tavallisesti seurausta virtsatietulehduksen suolistobakteerista tai virtsarakon tyhjentymishäiriöstä. Pitkittynyt kestokatetrihoito tai erilaiset urologiset toimenpiteet altistavat myös tulehdukselle. Tulehdus voi levitä lisäkiveksistä kiveksiin aiheuttaen kivestulehduksen eli orkiitin, joka tosin nykypäivänä on harvinaistunut. Lisäkivestulehdus voi aiheuttaa pahimmassa tapauksessa hedelmättömyyden.

Hyvänlaatuiset muutokset, kuten vesikivekset, lisäkiveskystat ja kiveskohjut, ovat tavallisimpia löydöksiä. Kivessyövät tai muut pahanlaatuiset kasvaimet ovat harvinaisempia. Ne ovat useimmiten kiinteitä, aristamattomia resistenssejä, eivätkä ne läpäise valoa. Ensisijainen kuvantamistutkimus on kivespussin kaikukuvaus. Se tulisi tehdä, jos epäillään kiinteää kasvainta tai jos kliininen arvio resistenssin luonteesta jää epävarmaksi. Lisäkiveskystia tavataan jopa 10–30 prosentilla ja kiveskohjuja jopa 15–24 prosentilla miehistä.

Akuutin lisäkivestulehduksen oireina ovat kivespussin yläosan kipu ja turvotus sekä kuume. Tulehdus diagnosoidaan virtsakokeesta. Sitä esiintyy myös kroonisena, jolloin oireet ovat vaikeammin havaittavissa. Hoitomuotona on antibiootit. Tulehduskipulääkkeet, niin kutsutut stay-up-alushousut ja viileät kääreet lievittävät kiusallista kipua. 

## Lähteitä
* www.tohtori.fi, Sanakirjamääritelmä
* www.duodecimlehti.fi Kivespussin resistenssit aikuisilla
Cabaret (musikaali)

**Cabaret** on vuonna 1966 ensi-iltansa saanut Broadway-musikaali, jonka tapahtumat sijoittuvat 1920-luvun lopun Berliiniin. Näytelmän sävelsi John Kander, käsikirjoitti Joe Masteroff ja sanoitti Fred Ebb. Se palkittiin vuonna 1967 parhaasta musikaalin ja parhaasta musiikin Tonylla ja voitti myös lukuisia muita palkintoja. Bob Fosse ohjasi vuonna 1972 musikaalista elokuvaversion *[[Cabaret (elokuva)|Cabaret]]*.

Vuoden 1966 Broadway-esityksessä pääosia näyttelivät Jill Haworth, Jack Gilford, Bert Convy ja Lotte Lenya. Lontoon Palace Theatressa näytelmä sai ensiesityksensä 28. helmikuuta 1968. Brittiläisessä tuotannossa pääosissa olivat Judi Dench, Lila Kedrova, Peter Sallis ja Kevin Colson.

*Cabaret* perustuu Christopher Isherwoodin romaaniin *The Berlin Stories* ja John Van Drutenin näytelmään *I Am a Camera*.

## Kappaleet
*”Willkommen”
*”So What”
*”Don’t Tell Mama”
*”Perfectly Marvelous”
*”Tomorrow Belongs to Me”
*”Two Ladies”
*”Why Should I Wake Up?”
*”If You Could See Her Through My Eyes”
*”Married”
*”Meeskite”
*”Cabaret”
*”The Money Song”
*”What Would You Do?”

## Broadway-esitykset
*20. marraskuuta 1966 &ndash; 6. syyskuuta 1969 (ohjaus Harold Prince)
*22. lokakuuta 1987 &ndash; 4. kesäkuuta 1988 (ohjaus Harold Prince)
*19. maaliskuuta 1998 &ndash; 4. tammikuuta 2004 (ohjaus Sam Mendes)

## Lähteet
Kalastussatama

**Kalastussatama** eli **kalasatama** on satama, jota ammattikalastajat käyttävät saaliin purkupaikkanaan ja josta se kuljetetaan eteenpäin.

Kalasatamia pitävät kotisataminaan erilaiset kalastusalukset, kuten troolarit. Lisäksi niissä sijaitsee usein kalan käsittelyä ja jatkojalostusta harjoittavia toimijoita sekä kalan tukku-ja vähittäismyyntipisteitä. Kalasatamat ovat pääosin syntyneet luonnostaan paikkoihin, joista käsin on kalastettu jopa vuosisatojen ajan.

## Kalasatamat Suomessa
Maa- ja metsätalousministeriö on jakanut Suomen kalasatamat neljään eri kategoriaan; keskuskalasatamat, aluesatamat, paikalliset rannikkokalastussatamat sekä muut kalasatamat. Luokiteltuja kalasatamia on yhteensä vajaat 50, joista keskuskalasatamia oli alun perin seitsemän. Hangon troolisatama joutui kuitenkin lopettamaan toimintansa vuonna 2005 sen aiheuttamien hajuhaittojen vuoksi. Suomen suurin kalasatama on Porissa sijaitseva Reposaaren kalasatama.

### Suomen keskuskalasatamat
*Kaskisten kalasatama, Kaskinen
*Klobbskatin kalasatama, Mustasaari 
*Valkon kalasatama, Loviisa
*Marjaniemen kalasatama, Hailuoto
*Reposaaren kalasatama, Pori
*Suukarin kalasatama, Uusikaupunki

## Lähteet
*Kalasatamaselvitys 2001

### Viitteet

## Aiheesta muualla
Jamaikanlaulurastas

**Jamaikanlaulurastas** (*Turdus jamaicensis*) on rastaiden heimoon kuuluva varpuslintu.

## Levinneisyys
Jamaikanlaulurastasta tavataan kotoperäisenä Jamaikalla. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.

## Lähteet
Santeri Lintunen

**Santeri Lintunen** (s. 14. helmikuuta 1993 Valkeakoski) on suomalainen jalkapalloilija. Hän on pelipaikaltaan oikea laitapuolustaja.

Lintunen pelasi Valkeakosken Hakassa kolme ottelua Veikkausliigassa kaudella 2011. Ensiesiintymisensä pääsarjatasolla hän teki 28. syyskuuta kotiottelussa FC Honkaa vastaan.

## Lähteet
Sonic Rush

**Sonic Rush** () on Sonic Teamin ja Dimpsin kehittämä sekä Segan vuonna 2005 julkaisema Sonic the Hedgehog-pelisarjan tasohyppelypeli Nintendo DS:lle. Se julkaistiin Pohjois-Amerikassa 15. marraskuuta, PAL-maissa 18. marraskuuta ja Japanissa 23. marraskuuta 2005. Se on kaksiulotteinen peli, jossa on käytetty jonkin verran myös 3D-elementtejä, luoden 2.5D -efektiä. Pomotaistelut sekä Sonicin erikoistasot ovat kokonaan kolmiulotteisia. Pelin juoni seuraa pelisarjan uuden hahmon, Blaze the Catin sekä sarjan päähahmon, Sonic the Hedgehogin seikkailuja. He taistelevat vuorotellen Dr. Eggmanin kaksoisolentoa, Eggman Negaa vastaan tietyissä kohdissa pelin aikana. Tämä on Rumble Pak-peli Sonic the hedgehog-pelisarjassa.

Peli esiteltiin ensimmäistä kertaa nimellä *Sonic DS* E3 2004-messuilla ja vuotta myöhemmin E3 2005-messuilla nimellä *Sonic Rush*. Pelin 2.5D formaatti painottuu Sonic Teamin ideaan yhdistää 2D ja 3D pelit sarjassaan. Julkaisunsa jälkeen *Sonic Rush* sai hyvän vastaanoton kriitikoilta, jotka kiittelivät pelin musiikkia sekä samanlaisutta vanhojen pelien kanssa, mutta kritiikkiä aiheutti puolestaan sen nopeus kokonaisuudessaan. Pelille kehitettiin ja julkaistiin jatko-osa, Sonic Rush Adventure vuonna 2007.

## Lähteet

## Aiheesta muualla
*
Sonic Rush Adventure

**Sonic Rush Adventure** (ソニック ラッシュ アドベンチャー *Sonikku Rasshu Adobenchā*) on Sonic Teamin ja Dimpsin kehittämä sekä Sonic Teamin vuonna 2007 julkaisema Sonic the Hedgehog-pelisarjan peli Nintendo DS:lle. Sonic the Hedgehog ja Blaze the Cat tekevät tässä pelissä paluun pelattavina hahmoina uuden, hieman kiivaan naaraspesukarhu Marine the Raccoonin kanssa. *Sonic Rush Adventure* on suoraa jatkoa *[[Sonic Rush]]ille* ja ensimmäinen peli Sonic the Hedgehog-pelisarjassa, jossa pystyy pelaamaan moninpeliä Nintendo Wi-Fi Connection-palvelun kautta.

## Lähteet
Reposaaren hautausmaa

**Reposaaren hautausmaa** on Porin Reposaaressa sijaitseva hautausmaa. Ensimmäinen hautaus alueelle on suoritettu 1897. Vuonna 2006 otettiin käyttöön uusi laajennusosa. Hautausmaan erikoisuus on, että sen vanha osa muodostuu kokonaan purjelaivojen 1600-luvulta alkaen saarelle tuomasta painolastimaasta. Sanonnan mukaan Reposaaren vainajat on tämän johdosta haudattu ”vieraan maan multiin”.

Reposaaren hautausmaalla sijaitsee muun muassa kuvanveistäjä Kalervo Kallion tekemä laivanvarustaja Werner Hacklinin muistomerkki *Nuorukainen ja ankkuri* sekä vuonna 1993 paljastettu suihkulähde. Paikallisten asukkaiden lisäksi sinne on haudattu satamassa vierailleilla laivoilla kuolleita merimiehiä eri puolilta maailmaa. Heille on Reposaaren seurakunta pystyttänyt yhteisen muistomerkin, johon merimiesten nimet on kaiverrettu. Reposaaren hautausmaalla on myös olympiavoittaja Kelpo Gröndahlin viimeinen leposija sekä vuoden 1918 sisällissodassa kaatuneiden punaisten muistomerkki.

Hautausmaan kupeessa sijaitsee vuonna 1876 valmistunut norjalaistyylinen Reposaaren kirkko. Sen edustalla on 1925 uponneen Torpedovene S2:n muistomerkki, jonka on veistänyt Wäinö Aaltonen. Myös vuosien 1939–1945 sankarivainajat on haudattu kirkkopuistoon.

## Lähteet
Cinema Paradiso

**Cinema Paradiso** (*Nuovo Cinema Paradiso*) on vuonna 1988 julkaistu italialainen draamaelokuva, jonka käsikirjoitti ja ohjasi Giuseppe Tornatore. Elokuvan pääosissa näyttelevät Jacques Perrin, Philippe Noiret, Leopoldo Trieste, Marco Leonardi, Agnese Nano ja Salvatore Cascio. Elokuvan tuottivat Franco Cristaldi ja Giovanna Romagnoli. Musiikista vastasi Ennio Morricone poikansa Andrea Morriconen kanssa.

## Juoni
Toisen maailmansodan jälkeen pienen italialaiskylän keskipiste on elokuvateatteri, jonka koneenkäyttäjänä toimii joviaali Alfredo (Noiret). Eräänä päivänä konehuoneeseen kurkistaa pieni isätön Totò-poika (Cascio), joka alkaa viettää yhä enemmän aikaa Alfredon apulaisena elokuvanäytöksissä. Tarina seuraa heidän elinikäistä ystävyyttään elokuvien vaihtuessa ja maailman muuttuessa. Elokuvassa nähdään monia otteita vanhoista eurooppalaisista ja Hollywood-klassikoista.

## Näyttelijät

## Vastaanotto ja myöhempi arvostus
*Cinema Paradiso* palkittiin parhaana vieraskielisenä elokuvana sekä Oscar-, Golden Globe, César- että Bafta-palkintogaalassa. Baftassa se sai lisäksi parhaan miespääosan (Noiret), parhaan miessivuosan (Cascio), parhaan alkuperäismusiikin (Morricone) ja parhaan alkuperäiskäsikirjoituksen (Tornatore) palkinnot. Se oli ehdolla myös kuudessa muussa sarjassa.

Cannesin elokuvajuhlilla *Cinema Paradiso* sai tuomariston palkinnon ja oli ehdolla Kultaisen palmun saajaksi. Monien muiden ehdokkuuksien ja palkintojen myötä elokuva oli yksi elokuvavuoden 1988 palkituimpia töitä.

Vuonna 2018 BBC:n kansainvälinen asiantuntijaraati äänesti sen kaikkien aikojen 30 parhaan ei-englanninkielisen elokuvan joukkoon.

## Lähteet
Kōben yliopisto

**Kōben yliopisto** () on vuonna 1949 perustettu yliopisto Kōbessa, Japanissa.

## Merkittäviä alumneja
* Sosuke Uno, 75. Japanin pääministeri
* Masayuki Naoshima, poliitikko, Japanin talous-, kauppa- ja teollisuusministeri (2009-2010)
* Sanae Takaichi, poliitikko, Japanin nykyinen kauppa- ja tietoliikenneministeri
* Sazo Idemitsu, Idemitsu Kosan Co, Ltd:n perustaja
* Tadahiro Sekimoto, IEEE Medal of Honor -palkinnon saaja, ex-toimitusjohtaja, NEC Co, Ltd
* Tomio Tatsuno, ex-toimitusjohtaja, Marubeni Corp.
* Akio Tanii, ex-toimitusjohtaja, Panasonic / Matsushita Electric Industrial Co, Ltd
* Takahiro Moriguchi, toimitusjohtaja, JP Morgan Securities Japan Co
* Toshio Miyoshi, ex-toimitusjohtaja, Matsushita Electric Works
* Masaya Hanai, ex-toimitusjohtaja, Toyota Motor Corporation
* Shigeyoshi Imai, ex-toimitusjohtaja, Kawasaki Heavy Industries, Ltd
* Tadaharu Ohashi, toimitusjohtaja, Kawasaki Heavy Industries, Ltd
* Kyoichi Itō, ex-toimitusjohtaja, Toyobo Co, Ltd, Itochu Corp.
* Takeo Murakami, ex-toimitusjohtaja, Tokyo Gas Co, Ltd
* Yukio Maki, toimitusjohtaja, Credit Suisse (Japani)
* Shinya Yamanaka, kantasolujen tutkija, myönsi Nobelin fysiologian tai lääketieteen vuonna 2012
* Shirin Nezammafi, iranilainen kirjailija
* Kuranosuke Sasaki, japanilainen näyttelijä
* Kumi Tanioka, japanilainen videopelisäveltäjä ja muusikko

## Merkittäviä työntekijöitä
* Yasutomi Nishizuka, biokemisti

## Lähteet

## Aiheesta muualla
* [Http://www.kobe-u.ac.jp/en/index.htm Kobe yliopiston sivuilta (Englanti)] 
* [Http://www.kobe-u.ac.jp/en/info/movie/index.htm Koben yliopisto / Virtual Tour of Kobe University - Ocean Breeze alkaen Kobe (elokuva)] 
* [Http://www.kobe-u.ac.jp/info/movie/index.htm Koben yliopisto (elokuva)] 
* [Http://www.rieb.kobe-u.ac.jp/what/index.html Research Institute for Economics & Business Administration] 
* [Http://www.gsics.kobe-u.ac.jp/index.html Graduate School of International coopetation Studies]
* [Http://www.lib.kobe-u.ac.jp/eqb/e-index.html Suuri Hanshin-Awajin maanjäristys Materiaalit Collection, Digital Archive (EDMC)] 
* [Http://www.kisc.kobe-u.ac.jp/english/i_topics.html Kobe University International Student Center] 
* [Http://euij-kansai.jp/index_en.html EU Institute in Japan]
Lars Nelson

**Lars Nelson** (s. 19. elokuuta 1985) on ruotsalainen maastohiihtäjä.

Maailmancupissa Nelson kilpaili ensimmäisen kerran Kuusamossa marraskuussa 2011. Ensimmäiset maailmancupin pisteensä hän saavutti Tour de Skillä 2011–2012, jonka lopputuloksissa hän sijoittui 30:nneksi. Kymmenen parhaan joukkoon Nelson hiihti ensimmäisen kerran Toblachin 15 kilometrin perinteisen hiihtotavan kilpailussa helmikuussa 2014 oltuaan seitsemäs. Parhaimmillaan hän on sijoittunut viidenneksi Oslon perinteisen hiihtotavan 50 kilometrin yhteislähtökilpailussa maaliskuussa 2014.

Sotšin olympialaisissa 2014 Nelson sijoittui 30 kilometrin yhdistelmäkilpailussa kymmenenneksi ja 15 kilometrin perinteisellä 15:nneksi. Viestistä hän voitti olympiakultaa yhdessä Ruotsin joukkueen kanssa. Falunin MM-kilpailuissa 2015 hän oli 30 kilometrin yhdistelmäkilpailussa neljästoista.

## Lähteet

## Aiheesta muualla
*Lars Nelsonin kotisivut
Romualdo Ghiglione

**Romualdo Ghiglione** (25. helmikuuta 1891 Rivarolo, Genova – 12. maaliskuuta 1940 Rivarolo, Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa joukkuevoimistelussa kultaa.

## Lähteet
Laavarastas

**Laavarastas** (*Turdus nigrescens*) on rastaiden heimoon kuuluva varpuslintu.

## Levinneisyys
Laavarastasta tavataan Costa Ricassa ja Panamassa. Lajin kannan kokoa ei tiedetä, mutta sitä on kuvattu melko yleiseksi, ja se on luokiteltu elinvoimaiseksi.

## Lähteet
Kiinanlaulurastas

**Kiinanlaulurastas** (*Otocichla mupinensis*) on rastaiden heimoon kuuluva varpuslintu.

## Levinneisyys
Kiinanlaulurastasta tavataan pesivänä Kiinassa. Lajin populaation koko tunnetaan huonosti, mutta se on luokiteltu elinvoimaiseksi.

## Lähteet
Tuntomimosa

**Tuntomimosa** eli **tuntokasvi** (*Mimosa pudica*) on mimosiin kuuluva hernekasvi, joka on tullut tunnetuksi siitä, että sen lehtiä kosketettaessa lehdykät painuvat nopeasti vastakkain ja lehtiruoti taipuu alaspäin. Liikkeen mekanismia ei tarkkaan tunneta, eikä tiedetä, miksi kasvilla on tällainen ominaisuus.

## Lähteet

## Aiheesta muualla
* Laji.fi: Tuntomimosa – ''Mimosa pudica''
*Puutarha.net: Tuntokasvi (''Mimosa pudica'') 
* UniProt: Taxonomy - ''Mimosa pudica'' 
*ITIS: Mimosa pudica 
* Global Biodiversity Information Facility (GBIF): ''Mimosa pudica'' 
*United States Department of Agriculture (USDA): Mimosa pudica 
*Flora of China: Mimosa pudica
Japaninpunarastas

**Japaninpunarastas** (*Turdus chrysolaus*) on rastaiden heimoon kuuluva varpuslintu.

## Levinneisyys
Japaninpunarastasta tavataan pesivänä Sahalinin alueella ja Japanissa. Lajin kannan kokoa ei tiedetä, mutta sitä on kuvattu yleisestä melko harvinaiseksi. Se on kuitenkin luokiteltu elinvoimaiseksi.

## Lähteet
Of Monsters and Men

**Of Monsters and Men** (lyh. **OMAM**)  on vuonna 2010 perustettu islantilainen indie pop/folk-yhtye. Se voitti vuonna 2010 Islannissa järjestetyn "yhtyeiden taisto" () -kilpailun, jonka jälkeen yhtyettä luonnehdittiin *[[Rolling Stone]]* -lehdessä "uudeksi Arcade Fireksi". Yhtye teki levytyssopimuksen Universal Music Groupin kanssa, ja julkaisi vuoden 2012 alussa neljän kappaleen EP:n, *Into the Woods*. Samana vuonna se julkaisi ensimmäisen studioalbuminsa, *My Head Is an Animal*.

## Jäsenet

;Nykyiset
* Nanna Bryndis Hilmarsdóttir - laulu, akustinen kitara  (2010-) 
* Ragnar Þórhallsson - laulu, akustinen kitara  (2010-) 
* Brynjar Leifsson - soolokitara, baritonikitara, taustalaulu  (2010-) 
* Kristján Páll Kristjánsson - bassokitara, taustalaulu  (2010-) 
* Arnar Rosenkranz Hilmarsson - rummut, lyömäsoittimet, taustalaulu  (2010-) 

;Entiset
* Árni Guðjónsson - harmonikka, piano, urut, taustalaulu  (2010-2012) 

;Kiertuemuusikot
* Steingrimur Karl Teague - piano, taustalaulu  (2012-) 
* Ragnhildur Gunnarsdóttir - trumpetti, harmonikka, koskettimet ja taustalaulu  (2012-) 

## Diskografia
### Studioalbumit
**[[My Head Is an Animal]]* (2011)
**[[Beneath the Skin]]* (2015)
**[[Fever Dream]]* (2019)

### Livealbumit
* Live from Vatnagarðar (2013)

### EP:t
**Into the Woods* (2011)

### Singlet
*"Little Talks" (2011)
*"Dirty Paws" (2012)
*"Mountain Sound" (2012)	
*"King and Lionheart" (2013)
*"Crystals" (2015)
*"I Of The Storm" (2015)
*"Empire" (2015)
*"Hunger" (2015)
*"Wolves Without Teeth" (2015)
*"Alligator" (2019)
*"Wild Roses" (2019)
*"Wars" (2019)
*"Visitor" (2020)

### Musiikkivideot
* Little Talks (2012)
* Mountain Sound (2012)
* King and Lionheart (2013)
* Crystals (2015)
* Empire (2015)
* Wolves Without Teeth (2016)
* Alligator (2019)
* Wild Roses (2019)
* Wars (2019)
* Visitor (2020)

## Lähteet

## Aiheesta muualla

*Virallinen sivusto
Helga Margrét Þorsteinsdóttir

**Helga Margrét Þorsteinsdóttir** (s. 15. marraskuuta 1991) on islantilainen seitsenottelija.

Alle 18-vuotiaiden MM-kilpailuissa 2007 Þorsteinsdóttir sijoittui 7-ottelussa viidenneksi pistein 5405. Alle 20-vuotiaiden MM-kilpailuissa 2008 hän sijoittui seitsemänneksi 5516 pisteellä. Alle 20-vuotiaiden MM-kilpailuissa 2010 hän saavutti pronssia 5706 pisteellä.

## Henkilökohtaiset ennätykset
*Lähde: IAAF*
;Ulkoradat
*100 m: 12,11 (2009)
*200 m: 24,77 (2009)
*800 m: 2.11,76 (2011)
*100 m aj: 14,19 (2009)
*Korkeus: 177 (2011)
*Pituus: 579 (2007)
*Kuula: 14,31 (2012)
*Keihäs: 50,84 (2011)
*7-ottelu: 5878 (2009)

;Sisäradat
* 800 m: 2.12,97 (2012)
* 60 m aj: 8,86 (2010)
* Korkeus: 174 (2012)
* Pituus: 563 (2010)
* Kuulantyöntö: 14,74 (2012)
* Viisiottelu: 4298 (2012)

## Lähteet
D. T. Suzuki

**Daisetsu Teitaro Suzuki** (; 18. lokakuuta 1870 – 12. heinäkuuta 1966) oli japanilainen kirjailija, jonka kirjat ja esseet buddhalaisuudesta, zenistä ja Jōdo Shinshūsta toivat itämaista filosofiaa tunnetuksi länsimaissa. Suzuki myös käänsi kiinalaista, japanilaista ja sanskritin kielistä kirjallisuutta. Hän opetti ja luennoi useissa länsimaisissa yliopistoissa, ja oli useita vuosia professorin virassa buddhalaisessa Ōtanin yliopistossa Japanissa.

Suzuki oli ehdolla Nobelin rauhanpalkinnon saajaksi vuonna 1963.

## Bibliografia
### Suomennetut teokset

## Lähteet

## Aiheesta muualla

* Koski, Tapio: D. T. Suzuki ja zen – kuuta osoittavat sormet. *niin & näin* 2/2002, 94–99.
Harmaaselkärastas

**Harmaaselkärastas** (*Turdus hortulorum*) on rastaiden heimoon kuuluva varpuslintu.

## Levinneisyys
Harmaaselkärastasta tavataan pesivänä Pohjois-Koreassa, Kiinan koillisosissa ja Venäjällä. Lajin kannan kokoa ei tiedetä, mutta Kiinassa ja Venäjällä sitä on kuvattu pesimäaikana yleiseksi. Laji on luokiteltu elinvoimaiseksi.

## Lähteet
Harmaakylkirastas

**Harmaakylkirastas** (*Turdus feae*) on rastaiden heimoon kuuluva varpuslintu.

Harmaakylkirastaan pää, selkä ja siivet ovat harmaat. Silmäkulmajuova on valkoinen. Rinta on valkoinen ja muuttuu harmaaksi vatsaa kohden.

## Levinneisyys
Harmaakylkirastasta tavataan pesivänä Koillis-Kiinassa. Talvehtivana se on tavattu Intiassa, Myanmarissa, Thaimaassa ja Laosissa. Lajin populaatioksi arvioidaan 3&nbsp;500–15&nbsp;000 yksilöä. Sitä uhkaavat elinympäristöjen tuhoutuminen ja pirstoutuminen ja se on luokiteltu vaarantuneeksi.

## Elinympäristö
Harmaakylkirastas elää tammi- ja mäntymetsissä vuorilla 1&nbsp;000–1&nbsp;900 metrin korkeudessa. Se talvehtii ainavihannissa metsissä pääasiassa 1&nbsp;500–2&nbsp;600 metrin korkeudessa.

## Lähteet
Japaninnokirastas

**Japaninnokirastas** (*Turdus cardis*) on rastaiden heimoon kuuluva varpuslintu.

## Levinneisyys
Japaninnokirastasta tavataan Kiinassa, Japanissa, Koreassa, Venäjällä, Taiwanissa, Vietnamissa ja Thaimaassa. Lajin maailmanlaajuisen populaation kokoa ei tiedetä, mutta lajin on raportoitu olevan melko yleinen, mutta paikallinen. Se on luokiteltu elinvoimaiseksi.

## Lähteet
Jordanin hajotelma

Matematiikassa **Jordanin hajotelma** voi viitata seuraaviin asioihin:

* Hahnin hajotuslauseeseen ja mittojen Jordanin hajotelmaan
* Matriisin Jordanin normaalimuotoon
* Matriisin Jordanin–Chevalleyn hajotelmaan
* Delignen–Lusztigin teoriaan ja siinä äärellisten ryhmien Lie-tyyppisen karakterin Jordanin hajotelmaan
* Jordanin–Hölderin lauseeseen, äärellisten ryhmien hajotelmaan.
Suomen Tourette-yhdistys

**Suomen Tourette-yhdistys Ry** toimii Toureetikoiden, heidän perheidensä ja muiden tourettesta kiinnostuneiden yhdyssiteenä. Tuorette-yhdistys Touretten oireyhtymään liittyvää tietoa, järjestää jäsenilleen tourette tapahtumia ja edistää Touretten tunnettuutta mm. terveydenhoito-, päiväkoti- sekä kouluhenkilökunnan keskuudessa.

## Katso myös

*Touretten oireyhtymä

## Lähteet

## Aiheesta muualla

*Suomen Tourette-yhdistys
Eemil Tanninen

**Emil Edvard ”Eemil” Tanninen** (3. syyskuuta 1870 Rantasalmi – 1. lokakuuta 1942 Sääminki) oli suomalainen liikemies, kauppaneuvos ja lahjoittaja.

Eemil Tannisen vanhemmat olivat maanviljelijä Gabriel Tanninen ja Henriikka Lajunen. Hän kävi kansakoulun ja meni sitten liikealalle aluksi kauppa-apulaiseksi. Vuonna 1894 Tanninen tuli viipurilaisen tukkuliikkeen Häkli, Lallukka ja Kumpp. Oy:n palvelukseen kauppamatkustajaksi. Liike myi viljaa, siirtomaatuotteita, kangastavaraa ja kotimaisia tehdastuotteita. Tannisesta tuli liikkeen prokuristi 1910, apulaisjohtaja 1912 ja kauppaneuvos Juho Lallukan kuoleman jälkeen toimitusjohtaja 1914. Hän sai kauppaneuvoksen arvon 1925. Häkli, Lallukka ja Kumpp. Oy:n palveluksessa Tanninen oli vuoteen 1930 saakka.

Tanninen oli 1916 mukana perustamassa Savo-Karjalan Osake-Pankkia Viipuriin ja 1917 mukana Savonlinnaan perustetun Itä-Suomen Kutomo Oy:n puuvillatehtaan hallinnossa. Puuvillatehdas siirtyi sittemmin Wilh. Schaumans Fanerfabrik Ab:lle ja se muutettiin Savonlinnan vaneritehtaaksi. Tanninen omisti myös vuodesta 1919 Kyrönniemen höyläämön ja Lehtiniemen sahan sekä maatilat Kerimäellä ja Säämingissä. Kaikkiaan Tanninen omisti lähes 90 tilaa useissa pitäjissä, tilojen yhteispinta-ala oli noin 4&nbsp;000 hehtaaria. Hänellä oli omistuksessaan myös kiinteistöjä muun muassa Viipurissa ja Ensossa. 

Tanninen oli viipurilaisen teollisuuden ja liikkeenharjoittajien Pamaus-seuran varapuheenjohtajana 1917–1918 ja myöhemmin seuran kunniajäsenenä. Tanninen teki lahjoituksia tieteellisiin, taiteellisiin ja hyväntekeväisyystarkoituksiin. Tannisella ja hänen ensimmäisellä puolisollaan Eevi Tannisella, o. s. Itkonen (1873–1940) on ollut vuodesta 1937 alkaen kaupallisen alan opintoja tukeva nimikkorahasto Suomen Kulttuurirahaston keskusrahastossa. Vuonna 1944 perustettiin *Eevi ja Eemil Tannisen säätiö* edistämään ja tukemaan taloudellista opiskelua sekä muuta yleishyödyllistä taloudellista, sivistyksellistä ja kulttuuria tukevaa toimintaa Itä-Suomen alueella.

## Lähteet
Venäjän alle 18-vuotiaiden jääkiekkomaajoukkue

**Venäjän alle 18-vuotiaiden jääkiekkomaajoukkue** on edustanut Venäjää jääkiekon alle 18-vuotiaiden maailmanmestaruuskilpailuissa ja sitä ennen alle 18-vuotiaiden Euroopan-mestaruuskilpailuissa. Venäjän hyökättyä Ukrainaan joukkue suljettiin kansainvälisen toiminnan ulkopuolelle.

## Sijoitukset
### Maailmanmestaruuskisoissa

* 1999 – 6.
* 2000 – hopeaa
* 2001 – **kultaa**
* 2002 – hopeaa
* **[[Jääkiekon alle 18-vuotiaiden maailmanmestaruuskilpailut 2003|2003]]** – pronssia
* 2004 – **kultaa**
* 2005 – 5.
* 2006 – 5.
* 2007 – **kultaa** 
* **[[Jääkiekon alle 18-vuotiaiden maailmanmestaruuskilpailut 2008|2008]]** – hopeaa
* 2009 – hopeaa
* 2010 – 4.

* 2011 – pronssia
* 2012 – 5.
* **[[Jääkiekon alle 18-vuotiaiden maailmanmestaruuskilpailut 2013|2013]]** – 4.
* 2014 – 5.
* 2015 – 5.
* 2016 – 6.
* 2017 – pronssia
* **[[Jääkiekon alle 18-vuotiaiden maailmanmestaruuskilpailut 2018|2018]]** – 6.
* 2019 – hopeaa
* 2020 – Turnaus peruttiin koronaviruspandemian takia.
* 2021 – hopeaa

### Euroopan-mestaruuskisoissa
* 1992 – pronssia
* 1993 – hopeaa
* 1994 – hopeaa
* 1995 – 4.
* **[[Jääkiekon alle 18-vuotiaiden Euroopan-mestaruuskilpailut 1996|1996]]** – **kultaa**
* 1997 – 4.
* 1998 – pronssia

## Katso myös
* Venäjän alle 20-vuotiaiden jääkiekkomaajoukkue

## Lähteet
Haunted House

**Haunted House** on australialaisen Knife Partyn kolmas EP.  Kaikki kappaleet on kirjoittanut Rob Swire ja Gareth McGrillen. EP julkistettiin yhtyeen Twitter-sivulla 8. elokuuta 2012, ja se julkaistiin 6. toukokuuta 2013.

16. huhtikuuta 2013 Knife Party ilmoitti Twitterissä, että he ovat korvanneet kappaleen "Baghdad" Internet Friendsin VIP-versiolla. Knife Party julkaisi EP:n virallisen kansikuvan 27 huhtikuuta heidän Facebook-sivullaan. EP vuosi julkisuuteen 29. huhtikuuta 2013, mutta "Power Glove"-kappaleen vuodettu versio oli virheellinen, koska sub-basso oli oktaavin liian matala. 

## Kappaleet

## Arvostelut
* Allmusic: 

## Lähteet
Caymaninrastas

**Caymaninrastas** eli **caymansaartenrastas** (*Turdus ravidus*) on sukupuuttoon kuollut rastaiden heimoon kuulunut varpuslintu.

Laji tunnetaan Grand Caymanilta kerätystä 21 näytteestä. Laji eli saarella kotoperäisenä ja oli kuollut sukupuuttoon vuoteen 1965 mennessä.

## Lähteet
Punamuurahaisrastas

**Punamuurahaisrastas** (*Neocossyphus rufus*) on rastaiden heimoon kuuluva varpuslintu.

## Levinneisyys
Punamuurahaisrastasta tavataan Afrikan keski- ja itäosissa. Lajin kannan kokoa ei tiedetä, mutta sitä on kuvattu harvinaiseksi tai paikallisesti yleiseksi. Se on luokiteltu elinvoimaiseksi.

## Lähteet
Paavo Tahvonen

**Paavo Erik Tahvonen** (6. lokakuuta 1904 Jyväskylän maalaiskunta – 16. tammikuuta 1981 Helsinki) oli suomalainen fyysikko. Hän toimi Helsingin yleisen sairaalan fyysikkona 1937–1949; Helsingin yliopiston sovelletun fysiikan professuuria hän hoiti vuodesta 1949 vuoteen 1971. Hän julkaisi tutkimuksia kidefysiikan alalta.

## Lähteet

## Aiheesta muualla
*
Tarmo (vakuutusyhtiö)

**Keskinäinen Vakuutusyhtiö Tarmo** oli suomalainen vakuutusyhtiö, joka muodostui vuonna 1949, ja nykyinen nimi on peräisin vuodelta 1950. Yhtiö syntyi, kun Vaikuutusosakeyhtiö Tarmo (ent. Kansallis-Vakuutus Oy) sulautui Kaupunkien Yleiseen Keskinäiseen palovakuutusyhtiöön (ent. Kaupunkien Yleinen Paloapuyhdistys, alkujaan perustettu vuonna 1832). Se harjoitti muita vakuutuslajeja paitsi henkivakuutusta.

Tarmon haltuun tuli vuonna 1950 vaasalaisen Vakuutus Oy Turvan osakekanta, joka toimi sitten Helsingissä jälleenvakuutusyhtiönä. Tarmo sulautui vuonna 1971 Vakuutusyhtiö Sampoon.

## Lähteet

## Aiheesta muualla
*Vakuutusyhtiö Tarmon arkisto
Iivar Tavast

**Iivar Arvidinpoika Tavast** (k. 27. syyskuuta 1599 Viipuri) oli suomalainen sotilas, joka toimi yhtenä aateliston sotapäälliköistä nuijasodassa. Hänet muistetaan julmasta toiminnastaan Nyystölän taistelussa, jossa hän surmautti kaikki antautuneet talonpojat.

Iivar Tavast kuului niin sanottuun toiseen suomalaiseen Tavast-sukuun ja syntyi joskus 1570-luvun alkuvuosina. Hänen vanhempansa olivat vuonna 1588 aateloitu sotapäällikkö Arvid Henrikinpoika Tavast ja Margareta Martintytär. Tavast opiskeli vuonna 1591 jonkin aikaa Königsbergin yliopistossa, mutta ei tiettävästi suorittanut mitään tutkintoa. Palattuaan Suomeen hän siirtyi sotilasuralle ja hänestä tuli Axel Kurckin ratsulippueen neljänneksenmestari. Vastineena ratsupalvelusta hän sai vuonna 1592 rälssivapauden kolmelle tilalle, joista hän valitsi asuinpaikakseen Karsbyn tilan Tenholassa. Tavast omisti myös Kosken Kurjalan kartanon. Hän nai vuonna 1596 linnanpäällikkö Sten Fincken tyttären Katarina Fincken.

Tavast tunnettiin väkivaltaisena miehenä. Vuosien 1596–1597 nuijasodassa hän palveli aluksi Knut Jönsinpoika Kurckin alipäällikkönä. Hän joutui aluksi perääntymään nuijamiesten tieltä Pirkkalassa, mutta osallistui muutamaa päivää myöhemmin voitokkaaseen Nokian taisteluun. Klaus Fleming lähetti Tavastin kukistamaan Pohjois-Hämeen kapinallisia talonpoikia, jotka Tavast kohtasi Padasjoen Nyystölässä tammikuussa 1597. Kun Tavast ei onnistunut valloittamaan rynnäköllä kapinallisten leiriä, hän turvautui samanlaiseen petokseen kuin Fleming Nokialla: Tavast lupasi säästää vastustajiensa hengen, jos nämä antautuisivat, mutta antautumisen jälkeen hän kuitenkin määräsi kaikki surmattaviksi viimeiseen mieheen. Julma menettely järkytti monia Suomen aatelisiakin ja teki Tavastista epäsuositun.

Sigismundin ja Kaarlen valtataistelun aikana Arvid ja Iivar Tavast kuuluivat kuningas Sigismundin uskollisiin kannattajiin. Kaarle-herttuan joukot hävittivät Tavastin tilan tehdessään ensimmäisen sotaretken Länsi-Suomeen vuoden 1597 lopulla. Vuoden 1599 toisen sotaretken aikana Tavast toimi sigismundilaisten alipäällikkönä Itä-Suomessa samalla kun hänen isänsä oli Viipurin linnan päällikkönä. Kun Viipuri 23. syyskuuta antautui, järjesti Kaarle-herttua viipymättä Arvid ja Iivar Tavastille pikaoikeudenkäynnin, jossa heidät tuomittiin kuolemaan. Heidät mestattiin Viipurin verilöylyssä 27. syyskuuta niin sanotun Munkkilähteen luona Viipurin Pantsarlahdessa. Tavastin kotitila Karsby takavarikoitiin.

Tavastin poika Steen Iivarinpoika Tavast peri Kurjalan kartanon. Hän sai vuonna 1644 kuolemantuomion miestaposta.

## Lähteet
Arvid Henrikinpoika Tavast

**Arvid Henrikinpoika Tavast** (k. 27. syyskuuta 1599 Viipuri) oli suomalainen sotilas, joka palveli vuosien 1570–1595 sodassa Venäjää vastaan muun muassa Ruotsin jalkaväen päällikkönä. Hän oli myös Käkisalmen ja Viipurin linnojen päällikkönä.

Arvid Tavast syntyi Hauholla vuoden 1540 tienoilla. Hänen isänsä Henrik Jakobinpoika Kaas oli Hauhon Kokkalan, Okerlan ja Hahkialan kartanoiden omistaja ja Hämeen linnan vouti, joka kuului äitinsä puolelta niin sanottuun Asserinpoikain sukuun. Tavastin äiti oli Cecilia Andersintytär, jonka sukua ei tunneta. Arvid alkoi jossain vaiheessa käyttää Hämeeseen viittaavaa sukunimeä Tavast, ja sillä nimellä hänet myös aateloitiin. Varhaisin tunnettu maininta hänestä on vuodelta 1566, jolloin hän oli Kaarle-herttuan palvelija ja sai luvan lunastaa itselleen Hattulan Vesunnin kartanon, jonka eräs hänen sukulaisensa oli luovuttanut kuningasperheelle. Hän hankki omistukseensa myös Kurjalan kartanon Lammilla (nykyään Hämeenkoskella). Tavast nai vuonna 1571 Margareta Mårtenintyttären. Heille syntyi yksi poika, Ivar Tavast.

Tavast toimi Savonlinnan voutina vuosina 1575–1578. Hän määräsi vuonna 1577 ainakin kolme hyökkäystä Venäjälle, mutta ei itse osallistunut niihin. Vuosina 1578–1590 hän oli Ruotsin jalkaväen ylipäällikkönä. Hän osallistui sotatoimiin Baltiassa ja Inkerinmaalla Pontus De la Gardien lähimpänä miehenä, ja oli mukana muun muassa Käkisalmen, Rakveren, Toolsenlinnan, Narvan ja Pähkinälinnan valtauksissa. Tavast oli samalla myös Hauhon ja Hollolan kihlakunnan tuomarina vuosina 1576–1598. Hän sai kuningas Juhana III:lta läänityksinä vuonna 1579 Asikkalan Urajärven neljänneksen ja vuonna 1581 tiloja Hauholta, Hattulasta, Tennilästä ja Tenholasta sekä Sääksmäeltä Valkeakosken myllypaikan. Hänet aateloitiin vuonna 1588. Vuonna 1590 Tavast nimitettiin Narvan linnan päälliköksi, mutta hän vietti paljon aikaa kotikartanossaan Vesunnissa. Narvassa puhjenneen sotilaskapinan jälkeen hän sai pyynnöstä vapautuksen sekä linnanpäällikkyydestä että jalkaväen päällikkyydestä.

Kun Täyssinän rauha oli vuonna 1595 solmittu, Tavast määrättiin tekemään rajankäyntiä Käkisalmen ja Savon välillä. Sen jälkeen kuningas Sigismund nimitti hänet Käkisalmen linnanpäälliköksi Ruotsin viivytellessä rauhansopimuksessa määrättyä Käkisalmen luovutusta Venäjälle. Vuonna 1597 kuningas määräsi hänet lopulta luovuttamaan linnan. Nuijasodan aikana Tavast lähetti Käkisalmesta apujoukkoja, jotka auttoivat kukistamaan talonpoikien kapinan Savon alueella. Sigismundin ja Kaarlen valtataistelun aikana Tavast pysyi uskollisena Sigismundille ja sai kiitokseksi tästä marraskuussa 1598 nimityksen Viipurin linnan päälliköksi. Hän joutui antautumaan Kaarle-herttualle lyhyen piirityksen jälkeen 23. syyskuuta 1599. Kun hän kieltäytyi irtisanomasta uskollisuuttaan Sigismundille, Kaarle järjesti hänelle pikaisen kuolemantuomion. Tavast, hänen poikansa Iivar ja joukko muita Sigismundin kannattajia mestattiin Viipurin verilöylyssä 27. syyskuuta niin sanotun Munkkilähteen luona Viipurin Pantsarlahdessa.

## Lähteet
Goldbachin heikko konjektuuri

**Goldbachin heikko konjektuuri** on matematiikan avoin ongelma, jonka mukaan jokainen lukua \scriptstyle 7 suurempi pariton kokonaisluku \scriptstyle n on kolmen alkuluvun summa. Otaksuma tunnetaan myös nimillä **pariton Goldbachin konjektuuri** ja **kolmen alkuluvun ongelma**.

## Edistyminen

* 1923: Hardy ja Littlewood todistivat, että yleistetystä Riemannin hypoteesista seuraa Goldbachin heikko otaksuma kaikille riittävän suurille luvuille.

* 1937: Vinogradov todisti Siegelin–Walfiszin lauseen avulla otaksuman pätevän kaikille riittävän suurille luvuille ilman yleistettyä Riemannin hypoteesiä.

* 1956: Vinogradovin opiskelija K. Borozdkin todisti, että väite pätee kun n>\mathrm e^{\mathrm e^{16{,}038}}\approx3^{3^{15}}.

* 1997: Deshouillers, Effinger, te Riele ja Zinoviev todistivat, että yleistetystä Riemannin hypoteesista seuraa Goldbachin heikko otaksuma.

* 2002: Liu Ming-Chit ja Wang Tian-Ze onnistuivat todistamaan, että väite on voimassa kun \scriptstyle n\geq e^{3100}. Raja on vielä liian suuri tietokoneiden läpikäytäväksi, mutta jokainen yksittäinen erikoistapaus on suuruusluokkansa puolesta tarkistettavissa.

* Toukokuuhun 2012 mennessä Goldbachin heikko konjektuuri on todistettu lukuun 5{,}90698\cdot 10^{29} asti.

* Vuosina 2012, 2013 ja 2014 H. A. Helfgott lähetti Arxiviin kolme artikkelia, jotka todistivat otaksuman. Todistus perustuu niin sanottuun major- ja minorkaariestimointiin, joka on kehitetty Hardyn–Littlewoodin ympyrämenetelmästä sekä otaksuman laskennalliseen varmistamiseen lukua 10^{27} pienemmille ja seitsemää suuremmille parittomille luvuille. Tämän laskennallisen osuuden hän teki yhdessä David Plattin kanssa.

## Parittomien lukujen esittäminen useamman alkuluvun summana
* Vuonna 1995 Olivier Ramaré osoitti, että jokainen parillinen luku n\geq 4 on korkeintaan kuuden alkuluvun summa. Tästä seuraa, että jokainen pariton luku n\geq 5 on korkeintaan seitsemän alkuluvun summa.

* Vuonna 1995 Leszek Kaniecki osoitti, että jokainen pariton kokonaisluku on korkeintaan viiden alkuluvun summa, kunhan Riemannin hypoteesi on voimassa. 

* 2012: Terence Tao todisti, että jokainen pariton positiivinen kokonaisluku on korkeintaan viiden alkuluvun summa.

## Lähteet